text: [{"text_idx": "#000001", "text": "Ny\u0301ggj grein um aling av laksi og kr\u00e6klingi"}, {"text_idx": "#000002", "text": "U\u0301rslitini vi\u0301stu, at bert ein evarska li\u0301til partur av skarninum ver\u00f0ur upptikin, ta\u0301 kr\u00e6klingurin er vi\u00f0 vatnskorpuna vi\u00f0 si\u0301\u00f0una av aliringunum, og ti\u0301 minkar ta\u00f0 n\u00e6rum ikki um umhv\u00f8rvisa\u0301rini\u00f0"}, {"text_idx": "#000003", "text": "At ala fisk og skeljadjo\u0301r so miki\u00f0 t\u00e6tt saman, at skeljadjo\u0301rini kunnu liva av skarni fra\u0301 alifiskinum og harvi\u00f0 minka um a\u0301rini\u00f0 a\u0301 umhv\u00f8rvi\u00f0, er naka\u00f0, sum hevur veri\u00f0 kanna\u00f0 i\u0301 fleiri a\u0301rati\u0301ggju, men ikki r\u00e6ttiliga hevur vunni\u00f0 frama i\u0301 vinnuni."}, {"text_idx": "#000004", "text": "I\u0301 ny\u0301ggjari grein i\u0301 vi\u0301sindaliga ti\u0301\u00f0arritinum Frontiers of Marine Science, hava granskarar a\u0301 Fiskaaling i\u0301 samstarvi vi\u00f0 Hiddenfjord, DTU Aqua og Scottish Association for Marine Science, modellera\u00f0 m\u00f8guleikar fyri ti\u0301li\u0301kari samaling, har eftirgj\u00f8rdu umst\u00f8\u00f0urnar eru so t\u00e6ttar at veruleikanum sum gj\u00f8rligt. Ta\u00f0 er eisini modellera\u00f0 hvussu no\u0301gv kr\u00e6klingur kann minka um umhv\u00f8rvisa\u0301rini\u00f0 av skarni undir optimalum umst\u00f8\u00f0um."}, {"text_idx": "#000006", "text": "Greinin er partur av granskingarverk\u00e6tlanum AquaVitae og SureAqua, har royndir eisini hava veri\u00f0 gj\u00f8rdar vi\u00f0 tara- og kr\u00e6klingaaling. Eisini var\u00f0 kanna\u00f0 um kr\u00e6klingur kann upptaka upployst t\u00f8\u00f0evni fra\u0301 alingini vi\u00f0 at liva av gro\u0301\u00f0ri. T.v.s. at ala kr\u00e6kling og laks a\u0301 sama fj\u00f8r\u00f0i, to\u0301 uttan beinlei\u00f0is samband millum u\u0301tla\u0301t og uppt\u00f8ku. Ta\u00f0 er sera sannli\u0301kt at kr\u00e6klingurin kann upptaka li\u0301ka no\u0301gv t\u00f8\u00f0evni, sum ver\u00f0a latin u\u0301t um summari\u00f0 me\u00f0an gro\u0301\u00f0ur er i\u0301 sjo\u0301num."}, {"text_idx": "#000008", "text": "Vi\u0301sindagreinin vi\u00f0 heitinum Modelling particulate waste assimilation by blue mussels within the spatial constraints of a commercial fish farm: implications for multitrophic aquaculture, kann lesast her."}, {"text_idx": "#000011", "text": "Toskurin hevur allati\u0301\u00f0ina veri\u00f0 a\u0301 bankanum"}, {"text_idx": "#000013", "text": "Heimaflotin: Eingin ny\u0301bygningur si\u0301\u00f0an 2007"}, {"text_idx": "#000014", "text": "Ynskja fiskimarki\u00f0 u\u0301t a\u0301 12 fjo\u0301r\u00f0ingar"}]